CELEX: C2007/283/25
Language: fi
Date: 2007-11-24 00:00:00
Title: Asia C-408/07: Ennakkoratkaisupyyntö, jonka Landgericht Frankfurt am Main (Saksa) on esittänyt 5.9.2007 — Brigitte Ruf (os. Elsässer) ja Gertrud Elsässer (os. Sommer) v. Euroopan keskuspankki (EKP) ja Coop Himmelblau Prix, Dreibholz & Partner ZT GmbH: Väliintulijana Stadt Frankfurt am Main

24.11.2007   
            
            
               FI
            
            
               Euroopan unionin virallinen lehti
            
            
               C 283/14
            
         Ennakkoratkaisupyyntö, jonka Landgericht Frankfurt am Main (Saksa) on esittänyt 5.9.2007 — Brigitte Ruf (os. Elsässer) ja Gertrud Elsässer (os. Sommer) v. Euroopan keskuspankki (EKP) ja Coop Himmelblau Prix, Dreibholz & Partner ZT GmbH: Väliintulijana Stadt Frankfurt am Main
   (Asia C-408/07)
   (2007/C 283/25)
   Oikeudenkäyntikieli: saksa
   Ennakkoratkaisua pyytänyt tuomioistuin
   Landgericht Frankfurt am Main
   Pääasian asianosaiset
   
      Kantajat: Brigitte Ruf (os. Elsässer) ja Gertrud Elsässer (os. Sommer)
   
      Vastaajat: Euroopan keskuspankki (EKP) ja Coop Himmelblau Prix, Dreibholz & Partner ZT GmbH
   
      Väliintulija: Stadt Frankfurt am Main
   Ennakkoratkaisukysymykset
   
               1)
            
            
               Onko EY 288 artiklan toista kohtaa tulkittava niin, että yhteisön toimielin ”suorittaa tehtäviään”, kun se suunnittelee tiettyjä rakentamistoimenpiteitä uuden toimipaikan rakentamiseksi?
            
         
               2)
            
            
               Onko EY 288 artiklan toista kohtaa tulkittava niin, että niihin vahingonkorvauksiin, joista määräämiseen yhteisöjen tuomioistuimella on toimivalta, kuuluu myös sellaisen kieltomääräyksen antaminen, joka koskee uhkaavaa, mutta ei vielä toteutunutta oikeuden loukkausta (tekijän moraalisten oikeuksien loukkaaminen)?
            
         
               3)
            
            
               Onko EY 288 artiklan toista kohtaa tulkittava niin, että tässä määräyksessä määrätään yhteisöjen tuomioistuimen yksinomaisesta toimivallasta myös sellaisissa riita-asioissa, joissa kantaja perustelee yhteisön toimielimen vahingonkorvausvelvollisuutta koskevaa vaatimustaan kansallisen lainsäädännön rikkomisella?